חליפין זה הנו צורת החליפין של הפושע והגנב ולצערי הרב גם בעולם העסקים לא חסרים אנשים מסוג זה שמסוגלים לשלם בשיקים שהם יודעים שאין להם כיסוי ואפילו נתקלתי בעירייה שהזמינה שירותים מספק בידיעה מוחלטת שאין לה תקציב לשירותים אלו כשנשאלה הפקידה איך יתכן שהזמינה שירות כשידעה שאין לה תקציב לכך היא אמרה "מה אתם רוצים הייתי צריכה את השירות".
חליפין חסר נובע לעיתים רבות פשוט מחוסר תאום ציפיות בין הלקוח למוכר, המוכר כה מעוניין לקבל את כספו של הקונה כאשר הוא "מבטיח את השמים" או פשוט "שוכח" לספר מספר פרטים חשובים אודות השירות או המוצר, חוסר תאום הציפיות יגרום בסופו של דבר לתחושת אכזבה שבמקרה הרע תגרום להחזר כספי ובמקרה "הטוב" הלקוח פשוט לא יחזור ולא ימליץ.
צורת החליפין הרביעית והמומלצת מכולן הינה סוג החליפין "הדחוק והמוזנח ביותר" בקרב בעלי העסקים והחברות השונות, בעוד הוא החליפין החשוב והמשמעותי ביותר בהצלחתו, גדילתו ושגשוגו של כל עסק – זהו החליפין בשפע.
דוגמאות נוספות: אדם רכש מדפסת, שילם תמורתה וכשהגיע ליציאה קיבל חבילת נייר להדפסה במתנה, הזמנת סרט מחברת הכבלים בה אתה מנוי, ועם תום הצפייה קיבלת הודעה כי מגיע לך עוד סרט במתנה בשבוע הקרוב – זה יהיה שוב, חליפין בשפע – לא ציפית לכך, קיבלת תמורה הוגנת עבור מה שהזמנת ובכל זאת מבלי שציפית, קיבלת צ'ופר או מתנה קטנה נוספת שגרמה לך להרגשה טובה, ללא כל תוספת תמורה מצידך.
צורת חליפין זו, גורמת לכל אדם, הרגשה טובה, הרגשה של "איזה כיף לקבל שירות כאן" או הרגשה של "אני בטח אמליץ ואחזור לכאן", ובכך בעצם משמרת את הלקוחות של אותו עסק, יוצרת נאמנות למותג, ומפעילה בצורה אקטיבית ומכוונת את שיטת השיווק מפה לאוזן.
כל בעל עסק צריך לדאוג לכך שהמוצר או השירות שלו יכללו חליפין בשפע, הדבר יכול להיות מתומחר בתוך התשלום הראשוני שנקבע מראש, אבל חייב להינתן בחינם ללא כל תמורה נוספת וללא ציפיית הלקוח לצ'ופר זה.